जेब में छिपाकर लाया था, गंगा राम अस्पताल की घटना; डिप्रेशन का इलाज करवा रहा था
Delhi Ganga Ram Hospital Doctor Assault Case - दिल्ली के सर गंगाराम अस्पताल में मंगलवार को एक मरीज ने सीनियर न्यूरोसर्जन पर चाकू से हमला कर दिया। मौके पर मौजूद लोगों और गार्ड्स ने उसको पकड़ा तब जाकर डॉक्टर की जान बच सकी
दिल्ली के सर गंगाराम अस्पताल में मंगलवार को एक मरीज ने सीनियर न्यूरोसर्जन पर चाकू से हमला कर दिया। मौके पर मौजूद लोगों और गार्ड ने उसको पकड़ा, जिसके बाद डॉक्टर की जान बच सकी। हमले में डॉक्टर के अंगूठे पर हल्की चोट आई है। पुलिस ने बुधवार को यह जानकारी दी।
पुलिस ने बताया कि युवक डिप्रेशन में था। उसका इलाज चल रहा था। वो चाकू को जेब में छिपाकर लाया था। फिलहाल उस पर केस दर्ज कर लिया गया है। उसे हिरासत में लिया गया है।
2021 से मरीज का इलाज चल रहा था
पुलिस के मुताबिक, मरीज बिहार का रहने वाला है। उसका नाम राजकुमार है। वो 21 साल का है। उसका 2021 से न्यूरो सर्जरी के चेयरमैन डॉ. सतनाम सिंह छाबड़ा की निगरानी में इलाज चल रहा था। वो मंगलवार को भी इलाज कराने आया था।
दोपहर करीब 3.50 बजे वो ओपीडी में आया था। उसके पास जेब में एक छोटा चाकू था। इलाज के दौरान अचानक उसे गुस्सा आ गया। इसके बाद उसने डॉक्टर पर चाकू से हमला कर दिया।
डॉक्टर की गर्दन पर हमला करना चाहता था मरीज
घटना के दौरान मौके पर मौजूद मरीजों ने बताया कि राजकुमार डॉक्टर की गर्दन पर हमला करने की कोशिश कर रहा था। उसे वहां पहुंचने से पहले ही रोक लिया गया था। मीडिया रिपोर्ट्स के मुताबिक, इस घटना को लेकर डॉक्टरों में नाराजगी है। वे घटना का विरोध कर रहे हैं। हालांकि, अस्पताल ने अभी तक इस मामले में कुछ नहीं कहा है।
डॉक्टरों पर हमले से जुड़ी ये खबरें भी पढ़ें... 
अस्पताल के वार्ड बॉय ने महिला डॉक्टर पर किया हमला, मामूली विवाद पर सर्जरी वाले कैंची से किए कई वार​​​​​​​​​​​​​​
महाराष्ट्र के नासिक में एक प्राइवेट अस्पताल के वार्ड बॉय ने एक महिला डॉक्टर पर हमला कर दिया। हमले के बाद डॉक्टर गंभीर रूप से घायल हो गई। इस मामले में वार्डबॉय अनिकेत डोंगरे को गंगापुर पुलिस ने गिरफ्तार कर लिया है। पूरी खबर पढ़ें...
हरियाणा में डॉक्टर पर लोहे की रॉड से हमला, हाथ में आया फ्रेक्चर; दो फोन भी तोड़े
हरियाणा के अंबाला जिले में मरीज के घर ट्रीटमेंट करने गए MBBS डॉक्टर पर लोहे की रॉड से हमला करने का मामला सामने आया है। हमले में डॉक्टर की बाजू में फ्रेक्चर आया है। बराड़ा थाना पुलिस को शिकायत सौंप डॉक्टर ने हमलावरों के खिलाफ कार्रवाई की मांग की है। पूरी खबर पढ़ें...